**Huskeliste til stevne.**

Mange andre ryttergrener har grøntkort-kurs, hvor regler og lover læres, som må bestås før man kan starte stevne. Det er dessverre ikke sånt tilbud for konkurranser på islandshest ennå. Det er mye regler som skal følges på en konkurranse. Reglene er internasjonale og har kommet for å bedre hestevelferden og gjøre konkurranse rettferdig for rytterne.

Her er noen av reglene oversatt, se feif.org for fullstendig reglement.

Husk;

* Vaksinering; grunnvaksine (2 stk med 4-6 ukers mellomrom) og en ny vaksine innen 12 mnd. Deretter vaksinering minst hver 12 mnd.
* Egenerklæringsskjema som has med/fylles ut på stevneplassen, dette gjør man for å hindre spredning av evt. Sykdommer mellom hester og staller
* Hesten må være minimum 5 år og registrert
* Ei hoppe kan ikke starte konkurranser det året hun får føll
* Hestepass skal være med
* Vannbøtte og evt fôr
* Kun rytter som er påmeldt med hesten har lov å ri den under stevnet.

Utstyr til rytter;

* Hjelm
* Sporer forbud
* Pisk max lengde inkl snert , 120 cm

Utstyr til hesten;

* Bittet skal passe hesten og være egnet til ridning på islandshest, bittløst er tillatt når en god grunn er oppgitt
* Ikke tillatte bitt; pessoabit, gag-bitt, islandsstang med tungefrihet over 5mm,
* Til stangbitt er kun høy(engelsk) hestereim tillatt
* Man skal få to fingre mellom nesereim og neserygg
* Alle saler er tillatt, men skal passe hesten og islandshestridning
* Klemskader/sår etter bittet kan før til advarsel eller disk
* Blødende sår, uansett årsak og sted på hesten, er blir disk

Ridning;

* hesten må ikke snu inne på banen, uten at speaker har sagt du kan gjøre dette for å få bedre avstand,
* hesten må ikke komme utenfor sporet/banen
* du må ikke gå av hesten inne på banen
* Hesten må tas ned til skritt innen en halv runde etter avsluttet program

Sko og høver;

* Hoven skal ha normale vinkler
* Sko av samme material , egnet til hestesko, på alle 4 bein
* Bredde på skoen max 23mm
* Tykkelse på skoen max 10 mm
* Har man såler, max 5mm tykk, kan skoen være max 8 mm
* Ringsko ikke tillatt, skoen skal ha åpning i drakta
* Tillatt differansen på sko fram og bak er max 2mm
* Lov å ri barfot alle fire bein, men ikke med barfotboots
* Kopper/klokker/boots max 250 gr per frambein, om hesten bruker beinbelegg skal ikke totalt vekt på bein overskride 250 gr

På stevner blir et tilfeldig utvalg(trekkes i dataprogrammet icetest ) av ryttere tatt ut i beslagskontroll. I finaler blir alle hestene sjekket. Kontrollen sjekker noen av pkt over, og kan føre til advarsel eller disk om noe er utenfor reglementet. Sjekken utføres av dommerne.